ดัชนีเซี่ยงไฮ้คอมโพสิตปิดพุ่ง 1.45% รับแบงก์ชาติจีนอัดฉีดสภาพคล่อง
ดัชนีเซี่ยงไฮ้คอมโพสิตปิดพุ่ง 1.45% รับแบงก์ชาติจีนอัดฉีดสภาพคล่อง โดยดัชนีเซี่ยงไฮ้คอมโพสิตพุ่ง 48.06 จุด หรือ 1.45% ปิดที่ 3,368.74 จุด ส่วนดัชนี้หุ้นเสิ่นเจิ้น พุ่ง 3.56% ปิดที่ 11,305.1 จุด
22 ต.ค. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวีนนี้พุ่งสูงขึ้น เนื่องจากนักลงทุนคลายความกังวลภายหลังจากที่ธนาคารกลางจีนได้อัดฉีดเงินเข้าสู่ระบบ ทั้งนี้ดัชนีเซี่ยงไฮ้คอมโพสิตพุ่ง 48.06 จุด หรือ 1.45% ปิดที่ 3,368.74 จุด ส่วนดัชนี้หุ้นเสิ่นเจิ้น พุ่ง 3.56% ปิดที่ 11,305.1 จุด
ธนาคารกลางจีน (PBOC) ประกาศอัดฉีดเม็ดเงินมูลค่า 1.055 แสนล้านหยวน เข้าสู่ระบบการเงิน ผ่านทางโครงการเงินกู้ระยะกลาง (MLF)
ทั้งนี้ ธนาคารกลางจีนระบุว่า การอัดฉีดเม็ดเงินดังกล่าวมีเป้าหมายที่จะรักษาสภาพคล่องในระบบการธนาคารให้อยู่ในระดับที่เพียงพอ และเพื่อตอบสนองความต้องการด้านเงินทุนของธนาคารพาณิชย์ อีกทั้งเป็นช่องทางให้ธนาคารพาณิชย์สามารถปล่อยเงินกู้ให้กับธุรกิจขนาดเล็กและภาคการเกษตร